钦定古今图书集成/理学汇编/学行典/第243卷 > 何麟
## 钦定古今图书集成/理学汇编/学行典/第243卷 > 何麟

按《明外史孝义传》：“何麟，沁水人，为布政司吏。武宗微
行，由大同抵太原，城门闭不得入，怒而还京，遣中官
逮守臣不启门者，巡抚以下皆大惧。麟曰：‘朝廷未知
主名，请厚贿中官，麟与俱往’。即圣怒不测，麟一身独
当之。及抵京，上疏曰：‘陛下巡幸晋阳，司城门者实臣
麟一人，他官无预也。臣不能启门迎驾，罪当万死。但
陛下轻宗庙社稷而事巡游，且易服微行，无清道警
跸之诏，白龙鱼服，臣下何由辨焉？昔汉光武夜猎，至
上东门，守臣郅恽拒弗纳，光武以恽能守法而赏之。
今小臣欲守郅恽之节，而陛下乃有不敬之诛，臣恐
天下后世以为臣之不幸不若郅恽，陛下宽仁之量，
亦远逊光武也’。”疏入，帝怒稍解，廷杖六十，释还，馀不
问。巡抚以下郊迎，礼敬之。

扰淮，太守刘被执，麟直入寇垒，谕以大义，寇悟，放归。
督学御史方廪优之。巡按张奖曰：‘救太守于寇垒，可
谓义士矣’。”